Essi Niskala

Essi Maria Niskala (s. 24. toukokuuta 2005 Oulu) on suomalainen pika- ja aitajuoksija, jonka päälaji on 400 metrin aitajuoksu. Hän edustaa Kuivasjärven Auraa ja häntä valmentaa Anne Karvinen-Poutanen.

Niskala voitti sisäratojen SM-kilpailuissa kultaa 300 metrin aitajuoksussa Kuopiossa 2022 Suomen ennätys -ajalla 40,57. Samojen kisojen 60 metrin juoksussa hän oli neljäs. Kalevan kisoissa hän on sijoittunut parhaimmillaan viidenneksi 400 metrin aitajuoksussa 2021.

Niskala juoksi 400 metrin aitajuoksuennätyksensä 58,86 Turussa 14. kesäkuuta 2022.

Lähteet 

Suomalaiset pikajuoksijat
Suomalaiset 400 metrin aitajuoksijat
Vuonna 2005 syntyneet
Elävät henkilöt